**Esteettömyystuki**

**LISÄTUEN HAKEMINEN VAIHTOON LÄHTEVILLE OPISKELIJOILLE TAI KORKEAKOULUN HENKILÖSTÖLLE, JOILLA ON ERITYISTARPEITA**

CIMOn hallinnoimissa eri ohjelmissa tuetaan erityistarpeita omaavien henkilöiden esteetöntä osallistumista ohjelmiin. Tähän erityisryhmään katsotaan kuuluvan **henkilöiden, joiden osallistuminen liikkuvuusjaksolle ei olisi fyysisen tai psyykkisen terveydentilan vuoksi mahdollista ilman ylimääräistä taloudellista tukea**. Lisätukea voidaan myöntää niin opiskelijoille kuin korkeakoulun henkilöstöllekin. Liikkuvuusjakso voi olla myös esimerkiksi intensiivikurssille tai verkostotapaamiseen osallistuminen. Myös yrityksistä Erasmus-opettajavaihtoon kutsuttaville henkilöille on mahdollista saada lisätukea.

Korkeakoulun tulisi jo vaihdon hakuvaiheessa selvittää hakijoiden mahdolliset erityistarpeet. Vaihdon järjestelyihin kannattaa varata reilusti aikaa silloin, kun henkilö tarvitsee esimerkiksi asumiseen, liikkumiseen tai opiskeluun liittyviä erityisjärjestelyjä vaihtokohteessa. Tällaisissa tapauksissa järjestelyt on hyvä aloittaa noin 6 kk ennen vaihdon alkamista yhteistyössä vastaanottavan korkeakoulun / organisaation kanssa.

Isompia apurahoja voidaan myöntää, jos:

* vaihtoon lähtevällä on vamma, sairaus tms, josta aiheutuu merkittäviä lisäkustannuksia vaihdon aikana ja
* ylimääräisiä kustannuksia ei voida kattaa muista lähteistä.

Jos vaihtoon lähtevän henkilön ylimääräisen tuen tarve ei ole suuri, voi korkeakoulu/konsortio myöntää vaihtoon lähtevälle suurempaa apurahaa tuen enimmäisrajojen puitteissa.

Jos erityistuen tarve on suurempi tai korkeakoulun/verkoston määräraha ei riitä sen kattamiseen, voi korkeakoulu/konsortio hakea erillistä esteettömyystukea CIMOsta oheisella hakulomakkeella. Korkeakoulun edustaja täyttää lomakkeen yhdessä vaihtoon lähtevän henkilön kanssa. **Hakulomakkeessa kuvataan liikkujan vamman tai sairauden laatu ja sen vaikutukset vaihtojärjestelyihin.** Hakemuksessa eritellään vaihdosta aiheutuvat kustannukset sekä henkilön saaman apurahan suuruus ja mahdolliset muut avustukset. Hakemukseen **liitetään lääkärintodistus tai vastaava dokumentti,** josta ilmenee vamman, sairauden yms laatu ja sen vaikutukset vaihtojaksoon. Mikäli vaihdon toteutuminen vaatii erityisjärjestelyjä vastaanottavalta taholta, hakemukseen liitetään **vahvistus siitä, että vastaanottava korkeakoulu / organisaatio hyväksyy vaihdon** ja sitoutuu auttamaan vaihdon vaatimissa erityisjärjestelyissä.

**Hakuaika on jatkuva**, mutta lisätukea on syytä anoa useita kuukausia ennen vaihdon alkua, jotta vaihdon toteutuminen voidaan taata. CIMO päättää myönnettävästä lisätuesta tapauskohtaisesti. Tuki myönnetään korkeakoululle, joka maksaa sen edelleen vaihtoon lähtijälle. Kannattaa huomioida, että apurahan tarkoitus ei ole kattaa kaikkia vaihdosta aiheutuvia kustannuksia.

CIMOsta myönnetty esteettömyystuki raportoidaan korkeakoulun/verkoston loppuraportin yhteydessä.

Avuksi vaihdon järjestelyissä

Esteettömyys ja kansainvälinen opiskelijavaihto- Tarkistuslista vaihtoon lähteville opiskelijoille ja korkeakouluille

[**http://www.cimo.fi/nakokulmia/teemana\_yhdenvertaisuus/kansainvalisyys\_kuuluu\_kaikille**](http://www.cimo.fi/nakokulmia/teemana_yhdenvertaisuus/kansainvalisyys_kuuluu_kaikille)

Lisätietoja Euroopan korkeakoulujen vammaisille tarjoamista tukipalveluista löytyy Korkeakoulujen esteettömyysoppaasta (The Higher Education Accessibility Guide):

<http://www.european-agency.org/agency-projects/heag/>

**LISÄTUEN HAKEMINEN VAIHTOON LÄHTEVILLE OPISKELIJOILLE TAI KORKEAKOULUN HENKILÖSTÖLLE, JOILLA ON ERITYISTARPEITA**

**HAKULOMAKE**

**Hakemus palautetaan CIMOon osoitteella:**

CIMO / Ohjelman nimi, josta tukea haetaan

PL 343

00531 Helsinki

|  |  |
| --- | --- |
| **KORKEAKOULUN/VERKOSTON EDUSTAJA (mieluiten kv- tai verkostokoordinaattori)** | |
| Korkeakoulu |  |
| Verkoston nimi ja sopimusnumero (ei koske Erasmusta) |  |
| Sukunimi |  |
| Etunimi |  |
| Tehtävä |  |
| Päiväys |  |
| Allekirjoitus  *[korkeakoulun puolesta]*  *Vakuutan, että hakemuksessa ilmoittamani tiedot ovat oikeat.* |  |

|  |  |
| --- | --- |
| **VAIHTOON LÄHTEVÄ HENKILÖ (opiskelija, opettaja tai muun henkilöstön edustaja)** | |
| Lähettävä korkeakoulu |  |
| Sukunimi |  |
| Etunimi |  |
| Syntymäaika |  |
| Päiväys |  |
| Allekirjoitus  *[vaihtoon lähtijä]*  *Vakuutan, että hakemuksessa ilmoittamani tiedot ovat oikeat.* |  |

|  |  |
| --- | --- |
| **VAIHTOJAKSO (korkeakoulun edustaja täyttää)** | |
| Ohjelma: | |
| Erasmus  FIRST  Nordplus  North-South-South | |
| Vaihdon tyyppi: | |
| Opiskelijavaihto  Harjoittelijavaihto  Opettajavaihto  Henkilökuntavaihto  Intensiivikurssi / opiskelija  Intensiivikurssi / opettaja  Muu, mikä:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ | |
| Kohdemaa |  |
| Vastaanottava korkeakoulu / organisaatio |  |
| Vastaanottavan korkeakoulun Erasmus-koodi (koskee Erasmus-vaihtoja) |  |
| Vaihdon ajankohta |  |
| Vaihdon kesto (kuukausia / päiviä) |  |
| Vaihtoa varten myönnetty apuraha |  |
| Muu kotikorkeakoulun vaihtoa varten myöntämä tuki |  |
| Vastaanottavan organisaation kanssa sovitut erityisjärjestelyt *(liitteeksi vastaanottavan organisaation vahvistus):* | |

|  |
| --- |
| **PERUSTELUT LISÄTUEN ANOMISELLE (vaihtoon lähtevä henkilö täyttää)** |
| Vamman, sairauden yms laatu ja sen vaikutus vaihtoon  *(liitteeksi lääkärintodistus tai vastaava todistus)* |
| **Tarvittavat erityisjärjestelyt (täytetään soveltuvin osin):** |
| Avustajan tarve (koko-/osa-aikainen) |
| Lääkärin seurantakäynnit, terapia yms kohdemaassa |
| Tarve erikoisopintomateriaaliin |
| Asuminen ja/tai liikkuminen |
| Muut erityistarpeet |

|  |  |
| --- | --- |
| **KUSTANNUSARVIO VAIHDON VAATIMIEN ERITYISJÄRJESTELYIDEN OSALTA**  (tässä listataan vain vamman, sairauden yms aiheuttamat ylimääräiset kustannukset, ei ns normaaleja vaihdon matka- ja oleskelukustannuksia) | |
| Kustannukset (täytetään soveltuvin osin) | Euroa |
| Ylimääräiset matkakustannukset kohteeseen |  |
| Ylimääräiset matkakustannukset kohteessa |  |
| Erityisasuminen |  |
| Avustajan palkka (koko-/osa-aikainen) |  |
| Avustajan muut kustannukset |  |
| Lääkärin seurantakäynnit, terapia yms kohdemaassa |  |
| Erikoisopintomateriaali |  |
| Muut ylimääräiset kustannukset, mitkä? |  |
| **Ylimääräiset kustannukset yhteensä** | **€** |
| **MUUT KUIN KORKEAKOULUN MYÖNTÄMÄT AVUSTUKSET JA TUET, JOILLA KATETAAN VAIHDON YLIMÄÄRÄISIÄ KUSTANNUKSIA** | |
| Myöntävä taho, tuen laatu, tuen suuruus | Euroa |
|  |  |
|  |  |
|  |  |
|  |  |
|  |  |
|  |  |
| **Avustukset ja tuet yhteensä** | **€** |
| **Anottava esteettömyystuki** | **€** |